Čierny dážď

„Čierny dážď“ je tretí singel z albumu speváka Mira Jaroša Tráva musí rásť. 

Vznik
Pôvodne pomalá balada vznikla počas povodní v lete 2010, keď sa spevák nemohol dostať z prešovského štúdia kvôli zaplaveným cestám na bratislavský koncertWebová stránka Hudba.sk. Žánrovo sa nehodila na album, preto ju počas finalizácie producent Vlado Gnepa nanovo upravil viac elektronicky, doplnil mohutné bicie, orchester a syntetizátory, čím skladba dostala veľmi súčasný zvuk. Hudobní kritici ju považujú za najlepšiu Jarošovú nahrávku. K nahrávke vznikol aj remix „Tape In Remix by Randy“ (Vlado Gnepa).

Videoklip
Režisérom videoklipu je Štefan Lelovič Spevák sa spojil s rodinou z obce Nižná Myšľa, ktorej povodne zničili dom, v ktorom bývali len mesiac. Vznikol projekt Olívia, pomenovaný po najmladšom štvorročnom dieťati rodiny Orlovských. V čase natáčania klipu bývali spoločne v malom bytovom kontajneri. Peniaze z projektu majú pomôcť rodine na stavbu nového domu. Na podporu zbierky vznikla aj internetová stránka, ktorá obsahuje fotografie, kontakty a príbeh spomínanej rodiny.

Vo videoklipe spevák prichádza do stanice prvej pomoci a postupne sa vzdáva osobných vecí, cenností a šatstva. Vyzlečie si tričko a na hrudi má napísané meno Olívia. V závere klipu odchádza nahý. Emotívny klip sa prelína so zábermi z povodní, ktoré podčiarkujú jeho vážnosť.

Verzie nahrávky
"Radio Edit"
"Radio Instrumental"
"Tape In Remix by Randy"
"Tape In Remix Instrumental"
"Albumová verzia"

 Hranie v rádiách 
V roku 2011, v štvrtom týždni sa nahrávka stala prvou najhranejšou slovenskou skladbou.Webová stránka IFPI (pozri Rádio SK Top 50 a 52. a 49. týždeň r. 2010) Prvenstvo si obhájila tri týždne.Webová stránka IFPI (pozri Rádio SK Top 50 a 52. a 49. týždeň r. 2010) 

V prvom týždni po uvedení na trh, sa nahrávka umiestnila na ôsmom mieste najhranejších slovenských piesní na Slovensku a stala sa doteraz najlepším spevákovým singlovým debutomWebová stránka IFPI (pozri Rádio SK Top 50 a 49. týždeň r. 2010).

 Referencie 

 Externé odkazy 
Oficiálna stránka Mira Jaroša

Kategória:Piesne Mira Jaroša
Kategória:Piesne z 2010